laion/Wikipedia-Exotic huggingface dataset:
יחסי אזרבייג'ן – מקדוניה הצפונית

יחסי אזרבייג'ן–מקדוניה הצפונית הם היחסים הדיפלומטיים שבין הרפובליקה של אזרבייג'ן לבין רפובליקת מקדוניה הצפונית. מקדוניה הכירה בעצמאות אזרבייג'ן ב-25 ביוני 1995. שתי המדינות כוננו יחסים דיפלומטיים ב-28 ביוני 1995. פאיג באחירוב, שגריר אזרבייג'ן במקדוניה, הציג את כתב אמנתו לנשיא מקדוניה ב-28 בספטמבר 2011. גורן טסקובסקי, שגריר מקדוניה באזרבייג'ן הציג את כתב האמנתו לנשיא אזרבייג'ן ב-18 באפריל 2013. בשנת 2016, שווי הסחורה שיוצאה ממקדוניה לאזרבייג'ן הגיעה לסך 420 אלף דולר אמריקאי והיא כללה תרופות, מכונות גילוח, מוצרים אפויים, שיש, גבס ועוד. באותה שנה, שווי הסחורה שיוצאה מאזרבייג'ן למקדוניה הגיעה לסך 14.6 אלף דולר אמריקאי והיא כללה אלכוהול, מכוניות ואגוזים. בשנת 2015, שווי הסחורה שיוצאה ממקדוניה לאזרבייג'ן הגיעה לסך 1.03 מיליון דולר אמריקאי והיא כללה שיש, גבס, עופרת ברזל, מוצרים אפויים, תרופות, בטריות חשמליות ועוד. באותה שנה, שווי הסחורה שיוצאה מאזרבייג'ן למקדוניה הגיעה לסך 19.4 אלף דולר אמריקאי והיא כללה אגוזים, חומצות שומן תעשייתיות, שמנים ואלכוהול. מקדוניה הצפונית מיוצגת באזרבייג'ן על ידי קונסוליה שהיא מחזיקה בבאקו, בירת אזרבייג'ן. אזרבייג'ן אינה מיוצגת במקדוניה הצפונית, הן בדרג השגרירות והן בדרג הקונסולרי. מדיה וקבצים בנושא יחסי אזרבייג'ן – מקדוניה הצפונית בוויקישיתוף יחסי אזרבייג'ן - מקדוניה, באתר משרד החוץ האזרבייג'ני Products that Macedonia exports to Azerbaijan (2016), The Observatory of Economic Complexity (באנגלית) (ארכיון) Products that Macedonia imports from Azerbaijan (2016), The Observatory of Economic Complexity (באנגלית) (ארכיון) Products that Macedonia exports to Azerbaijan (2015), The Observatory of Economic Complexity (באנגלית) (ארכיון) Products that Macedonia imports from Azerbaijan (2015), The Observatory of Economic Complexity (באנגלית) (ארכיון) ייצוג מקדוניה באזרבייג'ן / אזרבייג'ן במקדוניה, באתר EMBASSYPAGES.COM
הולגר הירונימוס

הולגר הירונימוס (בגרמנית: Holger Hieronymus, נולד ב-22 בפברואר 1959 בהמבורג שבגרמניה המערבית) הוא כדורגלן עבר גרמני ששיחק בעמדת הבלם בעיקר בהמבורג. הירונימוס ערך שלוש הופעות במדי נבחרת גרמניה המערבית. הירונימוס נאלץ לפרוש ממשחק פעיל בגיל 26 בלבד, בעקבות פציעה חמורה. הירונימוס נחשב כבר בילדותו כאחד מכישרונות העתיד המבטיחים של הכדורגל הגרמני. כנער שיחק במועדון פ.צ. סנט פאולי, ועלה לבוגרים בשנת 1978, כשסנט פאולי שיחקה במחוז הצפוני של הבונדסליגה השנייה. הירונימוס שיחק בסנט פאולי 29 משחקי ליגה, בהם הבקיע שני שערים, וסיים עם הקבוצה במקום השישי בליגה. בגיל 20, לאחר עונה אחת בבוגרים של סנט פאולי, החל הירונימוס לשחק בקבוצה הבוגרת של היריבה העירונית המבורג, שרכשה אותו מסנט פאולי תמורת 75 אלף מרק גרמני. הירונימוס השתלב במהרה בהמבורג, ושיתף פעולה בהגנה עם מנפרד קאלץ, פטר נוגלי ודיטמר יאקובס. בעונת הבכורה שלו בקבוצה, 1979/80, סיים הירונימוס עם המבורג במקום השני בבונדסליגה, והגיע עם הקבוצה לגמר גביע אירופה לאלופות 1980, בו הפסידה הקבוצה 1-0 לנוטינגהאם פורסט. הירונימוס הוחלף במחצית בחלוץ הורסט רובש, כשהקבוצה הייתה חייבת להבקיע. גם בעונת 1980/81 סיים הירונימוס במקום השני עם המבורג. בעונת 1981/82 זכה הירונימוס באליפות הראשונה שלו עם המבורג, והגיע עם הקבוצה לגמר גביע אופ"א, בו הפסידה הקבוצה במפגש כפול לגטבורג השוודית בתוצאות 1-0 ו-3-0, כשהירונימוס משחק את מלוא הדקות. בעונת 1982/83 זכה הירונימוס עם המבורג באליפות הבונדסליגה בפעם השנייה ברציפות, וזכה לראשונה בתולדות המועדון בגביע אירופה לאלופות, לאחר ניצחון על יובנטוס במשחק הגמר בתוצאה 1-0, במשחק בו הירונימוס שיחק 90 דקות. הירונימוס פתח היטב את עונת 1983/84 עם המבורג, שהסתיימה במקום השני עקב הפרש שערים נחות משל האלופה שטוטגרט. עם זאת, ב-31 במרץ 1984 נפצע הירונימוס במשחק ליגה מול וולדהוף מנהיים כשקרע את הרצועה הצולבת, ולמעשה גמר את הקריירה באותו משחק. הירונימוס ניסה במשך שנה להשתקם מפציעה זו, אך הודיע על פרישה במהלך שנת 1985, כשאפסו סיכויי ההחלמה. הירונימוס ערך 121 הופעות ליגה במדי המבורג, בהן הבקיע שבעה שערים. הירונימוס ערך שש הופעות במדי נבחרת גרמניה בכדורגל עד גיל 21, בהן הבקיע שער אחד. בספטמבר 1981 ערך הירונימוס את הופעת הבכורה שלו במדי נבחרת גרמניה המערבית, כשנכנס כמחליף בניצחון 2-0 במשחק ידידות מול נבחרת פולין. במאי 1982 נכנס הירונימוס כמחליף במשחק הכנה למונדיאל 1982 מול נבחרת נורווגיה, בו ניצחה גרמניה המערבית בתוצאה 4-2. הירונימוס זומן לסגל הגרמני למונדיאל 1982 עצמו, אך לא שיחק אפילו דקה אחת. הופעתו השלישית והאחרונה של הירונימוס במדים הלאומיים נערכה באוקטובר 1982 במשחק ידידות מול נבחרת אנגליה. הירונימוס החליף כבר בדקה החמישית של משחק זה את קרל היינץ פורסטר הפצוע. הירונימוס הקים לאחר פרישתו מרכז ספורט למאבק בהשמנת יתר. בהמשך, הקים יחד עם חברו להגנה בהמבורג דיטמר יאקובס, שגם הוא סיים את הקריירה בפציעה טראגית, מרכז לשיקום מפציעות ספורט. בשנת 1997 הועסק הירונימוס בהמבורג כמנהל רכש, ובהמשך שימש כמנכ"ל המועדון עד לשנת 2002. עם המבורג: אליפות הבונדסליגה: 1981/82, 1982/83 גביע אירופה לאלופות: 1982/83 מדיה וקבצים בנושא הולגר הירונימוס בוויקישיתוף הולגר הירונימוס, באתר Transfermarkt הולגר הירונימוס, באתר Fussballdaten.de (בגרמנית) הולגר הירונימוס, באתר WorldFootball.net הולגר הירונימוס, באתר National Football Teams הולגר הירונימוס, באתר FootballDatabase.eu פרופיל המאמן, באתר Transfermarkt
יחסי דרום אפריקה – הרפובליקה של קונגו

יחס דרום אפריקה–הרפובליקה של קונגו הם היחסים הדו-צדדיים שבין רפובליקת דרום אפריקה לבין הרפובליקה של קונגו. הרפובליקה של קונגו פעלה כנגד האפרטהייד בדרום אפריקה. בנובמבר 1981, קונגו ארגנה כנס בשם "אפרטהייד ובריאות", שעסק בהשלכות הבריאותיות של אפליה גזעית ואי-שוויון חברתי. באוקטובר 2005, קבוצה של אנשי עסקים מדרום אפריקה ביקרו בקונגו. כתגובה לביקור זה, בנובמבר 2005, נשיא דרום אפריקה, תאבו מבקי, הוביל משלחת פוליטיקאים ואנשי עסקים בדרום אפריקה אל קונגו, במטרה לקדם את היחסים בין המדינות. הקבוצה כללה את השרים מנדיסי מפאהלווה(אנ'), ג'ף ראדבי(אנ') ואת פאלו ג'ורדן(אנ'). קבוצה זו נפגשה עם נשיא קונגו, דניס סאסו נגואסו. באוקטובר 2009, ממשלת קונגו חתמה על הסכם יחד עם ממשלת דרום אפריקה בדבר חכירת 200,000 דונם של קרקע חקלאים לחקלאים דרום אפריקאים. רוב הקרקעות שהוחכרו היו משקים שפעלו בעבר על ידי ממשלת קונגו, אך עם השנים הצורך בהם פחת והשטחים היו חסרי שימוש. המזון שיופק יהיה מיועד בעיקר לשוק המקומי בקונגו. בשנת 2016, שווי הסחורה שיוצאה מדרום אפריקה לרפובליקה של קונגו הגיעה לסך 55.4 מיליון דולר אמריקאי והיא כללה נפט מזוקק, מכסי פלסטיק, שוקולד, מים, מים בטעמים, גלידה, לתת, סבון, דיו, מכוניות, דגנים, מרק, מיצי פירות, דגים מעובדים, סוכר גולמי, בטריות חשמליות, שסתומים, מכונות שטיפה ועוד. באותה שנה, שווי הסחורה שיוצאה מהרפובליקה של קונגו לדרום אפריקה הגיעה לסך 1.51 מיליון דולר אמריקאי והיא כללה כלי רכב לבניה, מנופים, חלקי מטוסים, עץ מנוסר ועוד. הרפובליקה של קונגו מיוצגת בדרום אפריקה על ידי שגרירות שהיא מחזיקה בפרטוריה, בירת דרום אפריקה. דרום אפריקה אינה מיוצגת ברפובליקה של קונגו, הן בדרג השגרירות והן בדרג הקונסולרי. השגרירות המייצגת של דרום אפריקה נמצאת בקינשאסה, בירת הרפובליקה הדמוקרטית של קונגו. Apartheid and health, Geneva: World Health Organization, 1983 "SA farmers to rent land in Congo" (באנגלית בריטית). 2009-10-20. נבדק ב-2018-06-07. Products that South Africa exports to the Republic of the Congo (2016), The Observatory of Economic Complexity (באנגלית) (ארכיון) Products that South Africa imports from the Republic of the Congo (2016), The Observatory of Economic Complexity (באנגלית) (ארכיון) "Embassy of Republic of Congo in South Africa - Embassy WorldWide". Embassy WorldWide (באנגלית בריטית). נבדק ב-2018-06-07. "South Africa Embassy , Congo Republic - Embassy WorldWide". Embassy WorldWide (באנגלית בריטית). נבדק ב-2018-06-07.
ארגמון טרושל

ארגמון טרושל (שם מדעי: Murex troscheli) הוא מין של חילזון ימי טורף במשפחת הארגמוניים. זהו חילזון גדול, אורך הקונכייה שלו הוא כ-15 סנטימטרים. הוא חי בחופיים חוליים ובמים רדודים חוליים ונפוץ באזור האוקיינוס ההודי ומערב האוקיינוס השקט. הוא נקרא על שם פרנץ טרושל, זואולוג גרמני. הוא תואר לראשונה על ידי קרל אמיל לישקה בשנת 1868. רוב הפריטים ידועים נמצאו במשולש בין יפו, קוריאה וטאיוואן. אזור נוסף הוא אזור ים באזור הפיליפינים. הקונכייה הגדולה (15 ס"מ) בולטת בזכות הקוצים הרבים המכסים אותה, מהצריח ופיתול הגוף ועד לתעלת הסיפון הארוכה והישרה. תעלת הסיפון מהווה למעלה ממחצית האורך הכולל של הקונכייה וגם עליה יש קוצים, ניצבים בזווית ישרה. הקוצים על פיתול הגף והצריח מעוקלים כלפי מעלה. צבע הקונכייה לבן ועליה פסים חומים-אדומים. לקונכייה יש מכסה קרני (operculum) הסוגר את הקונכייה כאשר החילזון מתכנס פנימה. מדיה וקבצים בנושא ארגמון טרושל בוויקישיתוף ארגמון טרושל, באתר NCBI (באנגלית) ארגמון טרושל, באתר האנציקלופדיה של החיים (באנגלית) ארגמון טרושל, באתר GBIF (באנגלית) ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
דורה דופרן

מאדאם דורה דופרן (באנגלית: Dora DuFran; ‏16 בנובמבר 1868 – 5 באוגוסט 1934) הייתה אחת מבעלות בתי הבושת המובילות מימי המערב הישן בדדווד שבטריטוריית דקוטה. איימי הלן דורותי בולשו, המכונה "דורה", נולדה בליברפול, אנגליה והיגרה לארצות הברית עם הוריה, ג'ון (14 בנובמבר 1842 – 26 במרץ 1911) ואיזבלה ניל (לבית קאמינגס) (12 בנובמבר 1844 – 12 באפריל 1911) בסביבות 1868. המשפחה התיישבה תחילה בבלומפילד, ניו ג'רזי, ולאחר מכן עברה ללינקולן, נברסקה, ב-1876 או 1877. היא נהייתה מעורבת בזנות בסביבות גיל 13 או 14. לאחר מכן היא הייתה לרקדנית באולם ריקודים. הבהלה לזהב הגיעה לדדווד שבטריטוריית דקוטה כשהיא הייתה בערך בת 15, והיא אז קידמה את עצמה ל"מאדאם דורה" ופתחה בית בושת. התחרות העיקרית של דורה הייתה עם מולי ג'ונסון. בעיתונות המקומית ניסו תדיר לסכסך בין השתיים, אך בפועל התחרות הייתה ידידותית. קלמיטי ג'יין, שהייתה לדמות מפורסמת של המערב הפרוע, עבדה אצל דורה מעת לעת, בעיקר בעבודות כמו כביסה ובישול. בסוף חייה, כשהייתה מחוסרת כל, מצאה אצלה מחסה.  במהלך השנים הרחיבה דורה את עסקיה, עד שהיו לה מספר בתי בושת ברחבי הטריטוריה. הפופולרי מביניהם, בבל פורש, כונה "Diddlin' Dora's", שם שהוא סלנג לסקס, דוגמת "דורה המרימה". המקום פורסם כיעד לאוכל, שתייה וריקודים – מקום שאפשר להביא אליו את אמא ('Three D's - Dining, Drinking, and Dancing – a place where you can bring your mother') – שוב, סוג של בדיחה. בתי הבושת האחרים של דורה היו בלד, מיילס סיטי, סטרג'יס, ודדווד. בזמן שחייתה בדדווד, דורה התחתנה והמשיכה בעסקיה. לאחר מותו של בעלה, היא העבירה את העסק לרפיד סיטי, שם המשיכה לנחול הצלחה כמאדאם, במיוחד בתקופת היובש בארצות הברית, כאשר היה בלתי חוקי למכור אלכוהול, מכיוון שהמקום פעל גם במסבאה. דורה נישאה לג'וזף מ. דופרן (16 ביוני 1862 – 3 באוגוסט 1909), אשר תואר כ"ג'נטלמן מהמר חביב", שעזר לה להגדיל את העסק שלה. דורה נפטרה מהתקף לב ב-1934. התוכי שלה פרד ובעלה ג'וזף קבורים לידה בבית הקברות מאונט מוריה בדדווד. במודעת האבל בעיתון נכתב שנפטרה "עובדת סוציאלית בעלת שם". היא אכן הייתה ידועה בשל טוב ליבה, והייתה תורמת רבות לצדקות ולנזקקים, ובאופן כללי הייתה פופולרית עם עובדיה ולקוחותיה. רבות מהנשים שעבדו עבורה הגיעו מתוך מצוקה קשה ומצאו במקצוע מפלט. תחת שם העט d'Dee, דורה פרסמה חוברת קצרה על קלמיטי ג'יין, שכותרתו Low Down on Calamity Jane (האמת על קלמיטי ג'יין) (1932). ב-1981, חוברת זו פורסמה במהדורה מורחבת בת 47 עמודים, בעריכתה של הלן רזאטו. דורה דופרן מופיעה בספרו ש לארי מקמרטרי על קלמיטי ג'יין, Buffalo Girls: A Novel ‏(1990). בסרט הטלוויזיה Buffalo Girls ‏(1995), המבוסס על הספר של מקמרטרי, מלאני גריפית' מגלמת את דורה. בסדרת הטלוויזיה דדווד מבית HBO, הדמות של ג'ואני סטאבס מבוססת על דורה. סיפור קצר מאת טום טלר פורסם בשנת 2013 בהתבסס על חייה, Madam Dora DuFran – Cat House Queen Of Deadwood Gulch. דורה דופרן, באתר "Find a Grave" (באנגלית) findagrave.com http://www.findagrave.com/cgi-bin/fg.cgi?page=gr&GSln=Dufran&GSiman=1&GScid=97271&GRid=8089519& לגשת יולי 2, 2014 "[OBITS] Madam Dora DuFran a.k.a. Amy Helen Dorothy Bolshow". Ancestry.com. 2008-10-06. d'Dee (1932). Low Down on Calamity Jane. Rapid City, South Dakota. ASIN B00089D9QA. D'Dee (1981). Helen Rezatto (ed.). Low Down on Calamity Jane. Deadwood, South Dakota: H. Rezatto. ASIN B007FDPBPE.
NPO 1

NPO 1 הוא ערוץ הטלוויזיה ההולנדי הראשון שהתחיל לשדר ב-2 באוקטובר 1951. הערוץ משדר כחלק מהשידור הציבורי ההולנדי, יחד עם הערוצים הציבוריים הנוספים NPO 2 ו-NPO 3. הערוץ משדר מגוון רחב של תוכניות, המכוונות בדרך כלל לקהלים הגדולים ביותר, בעלי המכנה המשותף הגדול ביותר. בשנת 2016 הערוץ היה הנצפה ביותר בהולנד, עם נתח שוק של 21.9%. הניסויים הראשונים לשידורים טלוויזיוניים נערכו בהולנד עוד בשנות ה-30, כשחברת הטכנולוגיה ההולנדית פיליפס מילאה תפקיד חשוב בניסויים. בשנת 1951 הקימו גופי השידור הציבורי ההולנדי KRO, AVRO, NCRV ו-VARA את NTS (קרן הטלוויזיה ההולנדית). השידור הראשון של הערוץ היה בשעה 8:15 ב-2 באוקטובר 1951, מאולפן בבוסום. כמה שנים מאוחר יותר, ב-5 בינואר 1956 NTS שידרה את תוכנית החדשות הראשונה. עם זאת, בשנות ה-50 משכה הטלוויזיה בהולנד מספר נמוך של צופים, אשר נבע בעיקרו מהמחירים הגבוהים של מכשירי הטלוויזיה באותה תקופה. כמו כן באותן שנים הפכו שידורי הטלוויזיה לזמינים יותר ברחבי הולנד, בשל הקמת משדרים חדשים ברחבי המדינה. מאוקטובר 1960 החלה NTS לשדר מדי יום בשעות 20:00 עד 22:20 בערב ולאחר מכן הורחבו שעות השידורים ל-30 שעות שידור בשבוע. ב-1 באוקטובר 1964 ערוץ טלוויזיה ציבורי שני שנקרא Nederland 2 החל לשדר, דבר שגרם לערוץ הוותיק לשנות את שמו ל-Nederland 1. בשנת 1967 החלו בהולנד בשידורי טלוויזיה צבעוניים באמצעות שידור בשיטת PAL. בשנת 1969 אימצה ממשלת הולנד מדיניות פתוחה כלפי השידורים, המאפשרת לארגוני שידור נוספים לשדר. עם זאת, נקבעו תנאי סף שונים. כך למשל על מנת לשדר ארגון שידור צריך לכלול לפחות 100,000 חברים. ב-29 במאי 1969 התמזגו NTS ואיחוד הרדיו ההולנדי ל-NOS, ששימש כארגון הגג של ארגוני השידור הציבוריים. ההתמקדות העיקרית של הגוף החדש הייתה בעיקר בחדשות ובספורט וכן סיפק תיאום טכני ומנהלי. לקראת ההשקה של ערוצים מסחריים חדשים המשודרים באמצעות הלוויין, הושקה באפריל 1988 רשת Nederland 3. לאחר ההשקה של הרשת החדשה, הפך Nederland 1 לעמוד התווך של ארגוני השידור הציבוריים בהולנד. ב-30 בספטמבר 1991 השיק הערוץ סמליל חדש בצבע צהוב הכולל את מספר הערוץ בתוך יהלום כחול. נכון למאי 2018, רוב ההפקות הגדולות עבור הטלוויזיה הציבורית בהולנד משודרות ב-NPO 1, המכונה לעיתים כספינת הדגל של NPO. סמליל הערוץ בשנים 2000-ספטמבר 2003 סמליל הערוץ בשנים 2003-2004; דומה לסמליל הנוכחי של הערוץ, אך ללא סמל NPO סמליל גרסת ה-HD של הערוץ בשנים 2009–2014 סמליל הערוץ מאז 2014 RTL 5 NET 5 SBS 6 מדיה וקבצים בנושא NPO 1 בוויקישיתוף אתר האינטרנט הרשמי של NPO 1 NPO 1, ברשת החברתית אקס (טוויטר) NPO 2 - Beeld en Geluid Wiki, wiki.beeldengeluid.nl (בהולנדית) Startpagina B.V., NOS Startpagina.nl - Altijd actueel, nos.startpagina.nl (בהולנדית)
ואס

האם התכוונתם ל... ואס (משורר) ואס (שרביט) אישים: דון ואס – מוזיקאי ומפיק מוזיקלי אמריקאי דניאל ואס – כדורגלן דני ואש וס
המשטרה הרכובה

האם התכוונתם ל... משטרה רכובה – ראו פרש משטרה המשטרה הרכובה המלכותית של קנדה המשטרה המעולה
רכס בידי

רכס בידי (באנגלית: Beady Range) הוא רכס הרים המהווה תת-רכס של רכסי סטיקיין, הממוקם צפונית מזרחית לאגם דיס, בהרים הפנימיים, בצפון פרובינציית קולומביה הבריטית שבקנדה.  שטחו של הרכס 329 קמ"ר. גובהו של הרכס 1,380 מטרים מעל פני הים. שמו של הרכס ניתן לו רשמית ב-1 ביוני 1937, והרכס נקרא "הרי בידי" ("Beady Mountains"). ב-17 בינואר 1952 שונה השם לשמו הנוכחי (רכס בידי) על מנת לתאר נכונה את הרכס. הרכס נקרא על שם ג'י. סי. בידי (J.C. Beedy), מחפש זהב שפעל באזור רכסי סטיקיין. רכס בידי באתר ממשלת קולומביה הבריטית תצלום לוויין של רכס בידי רכס בידי באתר summitsearch תחזית מזג אוויר עדכנית עבור רכס בידי סטטיסטיקות מזג אוויר עבור רכס בידי נתוני זריחה ושקיעה עדכניים עבור רכס בידי לפי מקור אחר שטחו של הרכס 196 קמ"ר רכס בידי באתר אנציקלופדיית ההרים הקנדית מידע גאוגרפי ההיסטוריה של שם הרכס שמו של הרכס אכן נכתב בשגיאת כתיב, למול השם המקורי של האדם על שמו נקרא הרכס.
יוסף שמחה גינזבורג

הרב יוסף שמחה גינזבורג (נולד בג' בחשוון תשי"ב, 1951) הוא רבה של המועצה מקומית ושליח חב"ד הראשי בעומר, מורה הוראה ומחבר ספרי הלכה. נולד בתל אביב לזהבה ולרב שלום יהודה לייב גינזבורג, שו"ב ומשפיע, כשהיה בגיל שלוש עבר עם משפחתו לבני ברק. למד בישיבת קול תורה, ובישיבת תומכי תמימים המרכזית בכפר חב"ד אצל המשפיע הרב שלמה חיים קסלמן, בשנת תשכ"ז נסע ללמוד בישיבת תומכי תמימים ליובאוויטש המרכזית – 770 בניו יורק. נישא לשטערנא שרה בת הרב דוד ברוומן שכיהן כיו"ר ועד כפר חב"ד. לאחר חתונתו התגורר בכפר חב"ד, עשה שימוש וקיבל סמיכה אצל הרב שניאור זלמן גרליק, בהמשך נסמך לרבנות מטעם הרבנות הראשית לישראל על ידי הרב שלמה גורן והרב עובדיה יוסף. בסיוון ה'תשל"ה נבחר לרבה של המועצה המקומית עומר. והחל לכהן מכ"ה באלול תשל"ה (1 בספטמבר 1975) כרב המקום. הרב גינזבורג כותב משנת ה'תשמ"ז מדי שבוע מדור הלכה בסגנון שו"ת בעלון השבת שיחת השבוע, בשנים ה'תשנ"ד-ה'תשע"ה היה כותב בשבועון התקשרות מדור ההלכות ומנהגי חב"ד לשבוע הבא ומדור בירורי הלכה ומנהג. כן כותב הרב גינזבורג בקובץ הערות וביאורים ומפרסם מאמרים תורניים בכתבי עת שונים. כן היה עונה על שאלות הלכתיות באתר צעירי אגודת חב"ד. בשנת תשע"ו (2016) תבע הרב גינזבורג את המדינה בדרישה להכיר בו שהוא זכאי להיות מוכר כ"רב עיר", לאחר שהוא משמש כרב היישוב עומר למעלה מ-40 שנה, השופט צבי פרנקל מבית הדין לעבודה בבאר שבע קיבל את עתירתו, אך המדינה סירבה לשלם לו את שכרו כרב עיר בטענה שבעומר אין מועצה דתית וטבלאות השכר קובעות את השכר של רב עיר רק לרב המכהן בעיר שיש בה מועצה דתית, אך ביוני 2020 ערעורה נדחה, ונקבע כי הוא זכאי לקבל שכר כרב עיר. הרב גינזבורג אב לחמישה, חתנו הרב שניאור זלמן טרבניק מכהן שליח חב"ד ורב העיר אולם, גרמניה. אחיו הרב חיים לוי יצחק, היה מחבר סדרת הספרים "פניני התניא" סדרת ביאורים מקיפה על ספר התניא. גיסו הרב אליהו יוחנן גוראריה, רב העיר חולון. גיסו הרב יהושע מונדשיין, היה היסטוריון, ביבליוגרף, וחוקר חסידות. מה רבו מעשיך ה', המדע והטכנולוגיה במשנתו של הרבי מליובאוויטש, בהוצאת שמי"ר, מהדורה ראשונה 2000, מהדורה מורחבת 2005. (עורך שותף יחד עם ירמיהו ברנובר) מצוות אהבת ה', לקט מקורות, בהוצאת שמי"ר, תשנ"ד אוהב עמו ישראל, לקט מקורות בנושא אהבת השם לעם ישראל, בהוצאת שמי"ר, ירושלים, תשנ"ו שאי תפילה, תפילה לנשים לפי שולחן ערוך הרב ומנהג חב"ד עם פירוש המילים, תשע"א שו"ת פינת ההלכה, מאות תשובותיו ההלכתיות בנושאים שונים שנדפסו בעלון שיחת השבוע, שני כרכים, בהוצאת לדורות, תשע"ג הלכות ומנהגי חב"ד, הלכות ומנהגי חב"ד לפי סדר מועדי השנה, שפורסמו במשך כעשרים שנה בשבועון התקשרות, בהוצאת צעירי אגודת חב"ד בישראל, תשע"ה פינת ההלכה, מאות תשובותיו ההלכתיות בנושאים שונים שנדפסו בעלון שיחת השבוע, שלושה כרכים, בהוצאת צעירי אגודת חב"ד, שבט תשפ"ג חיים אקשטיין, הלכה יומיומית - בגליון השבוע, באתר ערוץ 7, 24 בינואר 2013 יצחק טסלר, בעל תשובה: האבא של השו"ת אס-אם-אס, באתר ynet, 3 בינואר 2013 שיעורי הרב גינזבורג, באתר כדורי נט חמש מאות מדורים הלכתיים בשיחת השבוע גיליון 500. יוסף שמחה גינזבורג, דף שער בספרייה הלאומית שאלות לרב באתר צעירי אגודת חב"ד. שלמה פיוטרקובסקי, ביהמ"ש: הרב של עומר - רב עיר, באתר ערוץ 7, 7 באפריל 2016 איתמר לוין, מאות אלפי שקלים לרב של עומר, אתר News1 מחלקה ראשונה, 28 ביוני 2020 מערכת כיכר השבת, ‏למה אסור לתרום לקבצנים ברמזור? הרב יוסף שמחה גינזבורג בספר חדש, באתר כיכר השבת, 24 בדצמבר 2012
רוג'ר המונד (שחקן)

ג'ון רוג'ר המונד (באנגלית: John Roger Hammond;‏ 21 במרץ 1936 – 8 בנובמבר 2012) היה שחקן אופי אנגלי שהופיע במספר רב של סרטי קולנוע ותוכניות טלוויזיה. המונד נולד בסטוקפורט שבצ'שייר. אביו היה רואה חשבון ומנהל מפעל. הוא למד בבית הספר היסודי סטוקפורט, ובבית הספר בריאנסטון שבדורסט. אחר כך המשיך בלימודי אנגלית בעמנואל קולג' שבאוניברסיטת קיימברידג' ועבר ללמוד ארכאולוגיה ואנתרופולוגיה. הוא הירבה להופיע בתוכניות דרמה לצדם של שחקנים כגון איאן מקלן, דרק ג'קובי וג'ון ווד. אחרי כן למד משחק באקדמיה המלכותית לאמנות הדרמה. ב-1963 הצטרף ללהקת התיאטרון ארטס (Arts Theatre Company), והופיע איתם בהפקות אחדות כולל הפקות של תיאטרון יוניקורן. ב-1964 הופיע המונד לראשונה בטלוויזיה בתפקיד טידימן בפרק בסדרה "The Villains". הופעת הבכורה שלו בקולנוע הייתה בשנה שאחר כך. אף על פי שבתחילת הקריירה שלו שיחק בעיקר בטלוויזיה, החל משנות התשעים של המאה העשרים הוא התמקד יותר בסרטי קולנוע. יש לו קרדיט של 125 הופעות במגוון סוגות, אם כי בעיקר בדרמות תקופתיות. תפקידיו כוללים את הנסיך מוויילס בסדרה "הדוכסית מרחוב דיוק", ואלנס בסרט הטלוויזיה "A Dangerous Man: Lawrence After Arabia", וססיל בסרט הקולנוע "אישה טובה". המונד לוהק לתפקיד כומר פעמים אחדות בהם ארכיבישוף בסרט "ריצ'רד השלישי" של איאן מקלן, הבישוף מקמבראי בסרט "הנסיכים שבמצודה" ובתפקיד מגיד עתידות בסדרת הדרמה של HBO "רומא". ב-1984 גילם המונד סוכן הימורים אגורפובי בשם אלברט ונדל בפרק "Get Daley" בסדרה "Minder". המונד השתתף בקריאת ספרי שמע בהם "רוזנקרנץ וגילדנשטרן מתים", "הנרי הרביעי, חלק ראשון" וחלק שני, והמחזה "הסערה". המונד היה נשוי להלן ויר מ-1968 עד לגירושיהם ב-1975. לבני הזוג היה בן אחד, דניאל. הוא נפטר מסרטן בגיל 76. Camino Real - ברון דה צ'רלוס חודש בכפר - ארקדי סרגיץ' איסלב Deutsches Haus - גריבן Love's Labours - צ'ארלס שלוש אחיות - אנדריי קיסר וקלאופטרה - פותינוס רעל ותחרה - ד"ר איינשטיין לותר - אק אני, ג'ון בראון - ג'ק מקגרו Salad Days - אביו של טימותי / לוכד פרפרים The Corn Is Green - סקווייר The Public Eye - צ'ארלס סידלי Serjeant Musgrave's Dance - המאיור All in Good Time - לזלי פייפר מניפתה של ליידי וינדרמיר - דמבי חשיבותה של רצינות - הכומר ד"ר צ'זיובל טירופו של המלך ג'ורג' - בייקר 'Tis Pity She's a Whore - דונאדו השחף - שמרייב Donkeys' Years - טייט Poor Bitos - מירבו גן הדובדבנים - פישצ'יק רוג'ר המונד, במסד הנתונים הקולנועיים IMDb (באנגלית) רוג'ר המונד, באתר MusicBrainz (באנגלית) רוג'ר המונד, באתר Songkick (באנגלית) "Roger Hammond obituary". The Times. London. 24 בנובמבר 2012. נבדק ב-28 בספטמבר 2017. {{cite news}}: (עזרה) Michael Coveney (13 בנובמבר 2012). "Roger Hammond obituary | Stage". The Guardian. London. נבדק ב-14 בנובמבר 2012. {{cite news}}: (עזרה) 048. Get Daley - Written by Andrew Payne #4.10. Directed by Ian Toynton Farquhar, Simon (20 בנובמבר 2012). "Roger Hammond: Character actor whose Dickensian air was perfect for costume drama". The Independent. London. נבדק ב-28 בספטמבר 2017. {{cite news}}: (עזרה) Coveney, Michael (13 בנובמבר 2012). "Roger Hammond obituary". The Guardian. London. נבדק ב-28 בספטמבר 2017. {{cite news}}: (עזרה)
רוג'ר המונד

האם התכוונתם ל... רוג'ר המונד (שחקן) – שחקן אופי אנגלי (1936–2012) רוג'ר המונד (רוכב אופניים) (אנ') – רוכב אופניים אנגלי (נולד ב-1974) רוג'ר המונד (דמות) (אנ') – דמות בדיונית מסדרת הטלוויזיה "יריחו"
התפלגות אחידה

האם התכוונתם ל... התפלגות אחידה בדידה התפלגות אחידה רציפה
AMP

AMP (ראשי תיבות באנגלית של Accelerated Mobile Pages, בתרגום חופשי: דפי מובייל מואצים) היא ספרייה מבוססת קוד פתוח שמטרתה להאיץ טעינה של דפי אינטרנט לדפדפן. הספרייה מאפשרת ליצור דפים עשירים בתוכן אך נטענים מהר מאוד במנועי החיפוש של גוגל. הפרויקט הושק לראשונה בסוף שנת 2015, אולם רק כמעט שנה לאחר מכן החל להתפתח לאתרים בתחומים נוספים, שכן בהתחלה נעשה בו ניסיון רק ב-30 אתרי חדשות שונים מרחבי העולם. דפים התומכים ב-AMP כתובים בשפה פשוטה יותר מאשר קוד HTML רגיל, שמאפשרת להשתמש בקוד מובנה כדי לזרז את זמני הטעינה. כדי לשפר את המהירות של דפי AMP, גוגל מעתיקה את התמונה לשרתיה וטוענת אותם ברקע בעזרת טכנולוגיה חדשה הנתמכת בדפדפנים החדשים (Prefetching, preloading, prebrowsing). לאור העובדה שהתוכן מועתק לשרתים חיצוניים ישנם מגבלות חלקיות וטכנולוגיות שיש להתייחס אליהם בזמן יצירת דפי AMP, למשל: שמירת עוגיות בדפדפן, הוספת סקריפטים מותאמים אישית. טכנולוגית AMP נתמכת על ידי מנוע החיפוש גוגל שבחר לשפר את התצוגה עבור תוצאות חיפוש המבוססות על AMP ומציג לצד התוצאות סמליל נוסף שעוזר למחפשים לדעת שהדף המוגש להם הוא דף הנתמך על ידי טכנולוגיה זו. חברת גוגל מציגה מעל ל-25 מיליון אתרים שהטמיעו את הטכנולוגיה. מדיה וקבצים בנושא AMP בוויקישיתוף אתר האינטרנט הרשמי של AMP AMP, ברשת החברתית אקס (טוויטר) AMP, הבלוג הרשמי סרצ'י, ארבעה פיצ'רים חדשים בפרויקט דפי מובייל מואצים, 31 במאי 2016 AMP: גוגל רוצה את התוכן שלכם, ומהר אתר allmarketing ספטמבר 2016 דניאל מסטר, דפי מובייל מואצים (AMP), באתר Masa Media, ‏2021-01-06 "4 פיצ'רים חדשים לפרויקט ה- AMP!".
וולמט 361 D

וולמט 361 D (באנגלית: Valmet 361 D) הוא טרקטור חקלאי, מתוצרת Valmet tractor (אנ') הפינית אשר יוצר בין השנים 1960–1965. דגם ה"וולמט 361 D" היה טרקטור דיזל השלישי של היצרן Valmet tractor אשר הוצג גוף חדש עם סגנון רחב יותר בעל הנעה אחורית. בשנת 1962 נוספו: מנעול דיפרנציאלי, מושב מרופד, והדגם נבנה עם הידראוליקה חדשה ומתוחכמת. סך הכול יוצרו 14,796 יחידות. סדרה ראשונה "mk1" - דגם מנוע "310D" - יוצר בין השנים 1960–1962 סדרה שנייה "mk2" דגם מנוע "310A" - יוצר בין השנים 1962–1965 מסוגל למשא עד 1,200 ק"ג גלגלים אחוריים - 14,9–13/24 אינץ' צמיגים: 6,5–16 אינץ' מכל דלק - 40 ליטר "וולמט 361 D" שנת 1961 "וולמט 361 D" שנת 1963 מנוע "וולמט 361 D" מפצל "310 D" לוגו היצרן "Valmet tractor " מדיה וקבצים בנושא וולמט 361 D בוויקישיתוף "וולמט 361 D" - סרטי וידאו "וולמט 361 D" valtra.fi/wwwresources/literature/fi/Valmet361D "וולמט 361 D" nettikone.com/en/valmet/361-d/1551048 "וולמט 361 D" docplayer.fi/3003671-Valmet-361-d-kaytto-ja-huolto ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "וולמט 361 D".